1 Timotheo 4 | Beibele Inthaneteng | Phetolelo ya Lefase le Lefsa
4 Lega go le bjalo, mantšu a buduletšwego a bolela gabotse gore dinakong tše di tlago+ ba bangwe ba tla wa+ tumelong, ba ela hloko mantšu a timetšago ao a bonagalago eka a tšwa go Modimo,+ gotee le dithuto tša batemona,+
2 tše di tlago ka boikaketši bja batho bao ba bolelago maaka,+ bao matswalo a bona a retetšego+ mo e kego ke letlalo leo le fišitšwego ka tšhipi ya go fišeletša.
3 Ba tla iletša batho go nyala,+ ba laela gore ba ile dijo+ tšeo Modimo a di bopetšego+ gore di lewe ka tebogo ke bao ba nago le tumelo+ gomme ba tseba therešo ka mo go nepagetšego.
4 Gobane tlholo e nngwe le e nngwe ya Modimo ke e botse+ gomme ga go na seo se swanetšego go ganwa+ ge e ba se amogelwa ka tebogo,+
5 gobane se kgethagaditšwe ka lentšu la Modimo le ka go se rapelela.
6 Ka go nea bana babo rena dikeletšo tše o tla ba modiredi yo mobotse wa Kriste Jesu, yo a fepšago ka mantšu a tumelo le a thuto e botse+ yeo o e latetšego kgauswi.+
7 Eupša gana dikanegelo tša maaka+ tšeo di senyago seo e lego se sekgethwa tšeo di anegwago ke bakgekolo. Ka lehlakoreng le lengwe, o itlwaetše gomme pakane ya gago e be go bontšha boineelo go Modimo.+
8 Gobane go tlwaetša mmele go hola ganyenyane; eupša boineelo go Modimo+ bo hola dilong tšohle,+ ka ge bo na le kholofetšo ya bophelo bja gona bjale le bja nakong e tlago.+
9 Taba yeo e a botega gomme e swanelwa ke go amogelwa ka botlalo.+
10 Gobane re šoma ka thata le go katana+ gore re fihlelele se, gobane re beile kholofelo ya rena+ go Modimo yo a phelago, yo e lego Mophološi+ wa mehuta yohle ya batho,+ kudukudu ba ba botegago.+
11 Tšwela pele o nea ditaelo tše+ gomme o di ruta.+
12 Anke go se be le motho yo a nyatšago bofsa bja gago.+ Ka mo go fapanego, go ba botegago+ eba mohlala+ go boleleng, boitshwarong, leratong, tumelong le tshekegong.+
13 Ge ke dutše ke etla, tšwela pele o ikgafela go baleng+ phatlalatša,+ go eletšeng le go ruteng.
14 O se ke wa hlokomologa mpho+ yeo e lego go wena, yeo o e neilwego ka go porofetwa+ ge sehlopha sa bagolo se be se go bea diatla.+
15 Eleletša ka dilo tše;+ nwelela go tšona, gore tšwelopele ya gago+ e bonagale go batho bohle.
16 O itlhokomele ka mehla,+ o hlokomele le go ruta ga gago.+ Dula dilong tše, gobane ka go dira se o tla iphološa wa ba wa phološa bao ba go theetšago.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D54%26Chapter%3D4%26wtlocale%3DSE%26srcid=share⊂ject=Bala Beibele Inthaneteng